Era-Iliada_web	Mès Aquilles s’estaue alavetz enes naus que trauèssen eth mar, per çò d’èster emmaliciat damb Agammenon Atrida, pastor d’òmes; era sua gent se divertie ena plaja lançant discs, javelines o flèches; es shivaus minjauen lòtus e api palunós près des cars des capitans que s'estauen embarradi enes tendes, e es guerrèrs, trapant mens ath sòn capitan, estimat de Mart, passejauen peth campament e non lutauen.